Διεθνής Οικονομική

Η Διεθνής Οικονομική είναι ιδιαίτερος κλάδος της ευρύτερης Οικονομίας και ειδικότερα του Διεθνούς Δικαίου, που αναπτύσσεται κυρίως σε διεθνείς οικονομικές συναλλαγές και διεργασίες μεταξύ εμπόρων, χωρών καθώς και μεταξύ αυτών και διεθνών θεσμικών οργάνων. Στα αντικείμενα συναλλαγών και διεργασιών αυτής περιλαμβάνονται πάσης φύσεως διεθνείς εμπορικές συναλλαγές, επενδύσεις καθώς επίσης και θέματα μετανάστευσης όπως ορίζονται μέσα από διεθνείς συνθήκες και συμβάσεις.

Βασικοί τομείς 
Βασικοί τομείς εφαρμογής της Διεθνούς οικονομικής είναι:
 Η Διεθνής πολιτική οικονομία όπως αυτή αναπτύσσεται και προσδιορίζεται μέσα από τις διεθνείς σχέσεις, συνθήκες και συμβάσεις.
 Το διεθνές εμπόριο συμπεριλαμβανομένων των διεθνών μεταφορών.
 Η Διεθνής μακροοικονομική, και
 Η Διεθνής χρηματοδότηση.